Henrik Bjelke
        
         (dansk forfatter)
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Henrik Bjelke var en dansk forfatter. Han skrev avantgardistisk og eksperimentell prosa i forlengelse av James Joyce og Samuel Beckett og under påvirkning av surrealismens montasjeteknikk.
Bjelke debuterte i 1968 med novellesamlingen Første person ental. Et hovedverk er den Joyce-inspirerte romanen Saturn (1974), der den indre og ytre verden glir over i hverandre. Fortsettelsen Hundrede postkort fra Helvede kom i 1980.Fremmedgjøring og fraværsfølelse er et hovedtema i forfatterskapet, også i hans senere og mer tradisjonelt episke tekster som Nattens Budapest og andre topografier (1989) og Rygternes atlas (1992). Han utga også to diktsamlinger, et skuespill, to essaysamlinger og et programskrift. Les mer i Store norske leksikon Danmarks litteratur litteratur roman lyrikk drama Eksterne lenker Den Store Danske: Henrik Bjelke